डोंबिवली. यहां के कोलगांव नाका इलाके में रहने वाले एक अधेड़ की 18 साल के बेटे ने मामूली विवाद में हत्या करने का मामला देर रात सामने आया है। पिता ने खाना खाते समय मोबाइल पर गेम खेलने पर अपने बेटे को डांटा था। इससे बेटे को गुस्सा आया और उसने चाकू से वार कर अपने पिता की हत्या कर दी। इसके बाद वह घर से फरार हो गया। पुलिस उसकी तलाश में जुटी है। यह है पूरा मामला......
-मूल रुप से वाशिम जिले के रिसोड़ के रहने वाले दिगंबर वानखेडे अपनी पत्नी आशा और बेटा अविनाश (18) के साथ पाटिल चॅाल में रहते थे।
-दिंगबर देर रात शराब पीकर घर आए और खाना खाने बैठे, उनके साथ अविनाश भी खाना खा रहा था।
-अविनाथ खाना खाते हुए मोबाइल पर गेम खेल रहा था, इसका गुस्सा पिता दिगंबर को आया और उन्होंने उसे डांट लगाई।
-यहां तक उसे मारने की कोशिश की लेकिन शराब के नशे में होने से वह वहीं पर गिर पड़े।
-अविनाश को पिता द्वारा डांट पड़ने से काफी गुस्सा आया और उसने सब्जी काटने वाले चाकू से पिता की गर्दन पर वार किया।
-बेटे द्वारा किए गए हमले में पिता गंभीर रुप से घायल हुआ और अस्पताल ले जाने से पहले ही दम तोड़ दिया।
-पिता को घायल कर अविनाश फरार हो गया। उसकी मां ने स्थानीय लोगों की मदद से मानपाड़ा पुलिस में शिकायत दर्ज करवाई।
पुलिस ने अविनाश के खिलाफ मुकदमा दर्ज कर लिया है। उसकी तलाश जारी है।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva